Diari Oficial de la Generalitat Valenciana


Sumari del DOGV 4532, del 27-06-2003 (2003/7620)

Notificació de proposta de resolució a Proyectos & Diseño de Altea, SL, amb expedient VIVI/040502/123.
------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7620


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de proposta de resolució a Proyectos & Diseño de Altea, SL, amb expedient VIVI/040502/123. [2003/7620]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de proposta de resolució a Proyectos & Diseño de Altea, SL, amb expedient VIVI/040502/123.
  
D'orde de l'instructor del procediment sancionador referenciat, als efectes previnguts en el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'este, que es notifica a vosté perquè en prenga coneixement, amb advertència que en el termini de quinze dies, comptadors des del següent al d'haver-lo rebut, podrà al·legar tot el que considere oportú en la seua defensa, de conformitat amb el que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que hi ha en el procediment són:
  
1r. Denúncia
  
2n. Informe tècnic
  
3r. Orde d'obres
  
4t. Plec de càrrecs
  
València, 13 de maig de 2003.- La secretària d'actuacions: María Luisa Martí Llabata.
  
Vist el procediment sancionador VIVI/040502/123 seguit contra Edificaciones Occidentales, SL, i Proyectos & Diseño de Altea, SL, per infracció del règim legal que regula els habitatges de protecció oficial, iniciat per orde del cap del Servici Territorial d'Arquitectura i Habitatge.
  
Vist que són fets provats, i així es declara, que l'habitatge situat a València, c/ Juan Bautista Perales 23, presentava les deficiències assenyalades en el plec de càrrecs.
  
Vist que la denúncia que va donar origen a este procediment la formula en data 07/03/2002, Administraciones Roman, SL.
  
Vist que l'instructor no considera procedent la pràctica de prova, a més de la ja practicada i que consta en l'informe tècnic.
  
Vist que en data 26/09/2002 es formula a l'expedientat l'oportú plec de càrrecs.
  
Vist que al plec de càrrecs formula al·legacions la representació d'Edificaciones Occidentales, SL, en les quals manifesta la realització de les obres.
  
Atés que estes no poden estimar-se en virtut de l'informe tècnic de 08/05/2003 en el qual es constata la persistència de les filtracions denunciades.
  
Atés que els fets continguts en el primer resultant que constituïxen una falta molt greu tipificada com tal en l'article 6.10 de la Llei 1/1997 de la Generalitat Valenciana de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer resultant que.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre este procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vistes la Llei 1/1997, de 21 de febrer, de la Generalitat Valenciana de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent proposta de resolució:
  
1. Imposar als expedientats, com a autors d'una falta molt greu, prevista i sancionada com a tal en l'article 6.10 de la Llei 1/1997 una multa de 4.210 euros (quatre mil dos-cents deu euros).
  
2. Obligar els expedientats que per si o a la seua costa, realitze en el termini de quinze dies les obres següents:
  
- Procedir al revestiment dels paraments afectats per filtracions en el garatge i trasters per mitjà de l'aplicació de morters hidràulics de forjat ràpid, prèvia obertura i sanejat de les perforacions i juntes existents de la zona que s'ha de tractar.
  
- Una vegada eixuts els paraments afectats i comprovada l'eliminació de les filtracions haurà de procedir-se a pintar estos amb pintures impermeabilitzants.
  
- Corregir els pendents del paviment del garatge dirigint-los cap a l'arqueta on s'ubica la bomba de buidatge.
  
Qualsevol solució alternativa proposada per la direcció facultativa, haurà de ser prèviament notificada als Servicis Tècnics d'este departament.
  
València, 13 de maig de 2003.- L'instructor: Ubaldo Toledano Soto.
  
Conselleria de Obras Públicas, U
  
rbanismo y Transportes